Napísala to vo štvrtok agentúra Reuters s odvolaním sa na predpoklady predstaviteľov a diplomatov EÚ.
Najskôr v júli
Vízovej liberalizácie, ktorá je podľa Reuters odmenou Bruselu za pomoc Ankary pri zvládaní migračnej krízy, by sa tak Turci mohli dočkať najskôr júli. Väčšina odhadov však uvádza, že sa tak nestane skôr než na jeseň.
Európska dvadsaťosmička je závislá od Ankary, pokiaľ ide o plnenie dohody o navracaní migrantov z Grécka do Turecka, píše Reuters.
Umožniť tureckým občanom cestovať do schengenského priestoru na obdobie maximálne troch mesiacov bez vízovej povinnosti sa však v mnohých krajinách EÚ neprijíma pozitívne.
Vo Francúzsku sa analytici obávajú, že tento krok by mohol v budúcoročných voľbách prihrať hlasy protiimigračnej populistickej strane političky Marine Le Penovej.
Ankara ešte musí splniť päť zo 72 odporúčaní nutných na spustenie vízovej liberalizácie.
Odporúčanie zaviesť možnosť bezvízového cestovania z Turecka vydala Európska komisia začiatkom mája. Ankara mala zmienené body splniť do konca júna.
Predvolali si veľvyslanca
Ankara si predvolala veľvyslanca Európskej únie v Turecku na konzultácie v súvislosti s jeho nedávnymi výrokmi na adresu diskutovanej dohody medi EÚ a Tureckom.
Vedúci delegácie EÚ v Turecku, nemecký diplomat Hansjörg Haber vysvetľoval v utorok na ministerstve zahraničných vecí v Ankare svoje minulotýždňové vyjadrenie pred novinármi, informovala turecká štátna tlačová agentúra Anadolu.
"Máme príslovie: Začať ako Turek a skončiť ako Nemec. V tomto prípade je situácia opačná," citovali médiá diplomata Habera.
Hovorkyňa európskej služby pre zahraničnú politiku Maja Kocijančičová schôdzku s diplomatom potvrdila, píše agentúra DPA. Haber podľa nej "objasnil" svoje vyjadrenie a osvetlil postoj EÚ ohľadne migračnej dohody.
Ankare ostáva splniť päť zo 72 odporúčaní nutných na spustenie vízovej liberalizácie. Odporúčanie zaviesť možnosť bezvízového cestovania z Turecka vydala Európska komisia začiatkom mája. Ankara mala zmienené body splniť do konca júna.